# Αλέξανδρος Κορογιαννάκης

### Από τη Βικιπαίδεια, την ελεύθερη εγκυκλοπαίδεια

Α. Κορογιαννάκης, Θερισμός (1955). Ξυλογραφία. Αρκαδικό Μουσείο Τέχνης και Ιστορίας. Το συγκεκριμένο έργο βραβεύθηκε με χάλκινο μετάλλιο στο Παρίσι το 1963.

Ο Αλέξανδρος ή Αλέκος Κορογιαννάκης (Μέγαρα, 1906 – Αθήνα, 1966) ήταν έλληνας χαράκτης και ζωγράφος.

Σπούδασε στην Ανωτάτη Σχολή Καλών Τεχνών. Μετά την αποφοίτησή του, ασχολήθηκε συστηματικά με την χαρακτική. Από το 1928 έως το 1939, εργάσθηκε ως σκιτσογράφος σε διάφορες εφημερίδες και περιοδικά. Το 1939 προσλήφθηκε από την Τράπεζα της Ελλάδος για την χάραξη ελληνικών τραπεζογραμματίων. Προκειμένου να ειδικευτεί στην χάραξη τραπεζογραμματίων, μετέβη στην Βιέννη και παρακολούθησε μαθήματα χαλκογραφίας στην εθνική Τράπεζα της Αυστρίας. Το 1942, χάραξε τη Νίκη της Σαμοθράκης στο χαρτονόμισμα των 5000 δραχμών.

Μετά τον Β΄ Παγκόσμιο Πόλεμο, ασχολήθηκε και με την σχεδίαση γραμματοσήμων. Εικονογράφησε επίσης πολλά βιβλία.

Παράλληλα με την χαρακτική, ασχολήθηκε και με την ζωγραφική. Παρουσίασε έργα του σε ατομικές και ομαδικές εκθέσεις. Τα θέματά του ήταν κυρίως νατουραλιστικές απεικονίσεις του καθημερινού μόχθου, τοπιογραφίες, γυμνά και αναπαραστάσεις αρχαίων θρησκευτικών θεμάτων.

Για το έργο του τιμήθηκε με διάφορα βραβεία (Παρίσι, 1937· α΄ βραβείο Μπιενάλε Αλεξανδρείας, 1955· χάλκινο μετάλλιο στο Παρίσι, 1963, κ.λπ.).

## [Επεξεργασία] Ενδεικτική βιβλιογραφία

- Γιάννης Βουτσινάς, 59 έλληνες ζωγράφοι μιλούν για την τέχνη τους, Γκοβόστης, Αθήνα 2000, σσ. 213–216.

Ανακτήθηκε από "http://el.wikipedia.org../../../%CE%B1/%CE%BB/%CE%AD/%CE%91%CE%BB%CE%AD%CE%BE%CE%B1%CE%BD%CE%B4%CF%81%CE%BF%CF%82_%CE%9A%CE%BF%CF%81%CE%BF%CE%B3%CE%B9%CE%B1%CE%BD%CE%BD%CE%AC%CE%BA%CE%B7%CF%82_0d55.html"

Κατηγορίες: Έλληνες χαράκτες | Έλληνες ζωγράφοι | Γεννήσεις το 1906 | Θάνατοι το 1966

##### Views

- Άρθρο
- Συζήτηση
- Τελευταία έκδοση

##### Αναζήτηση